title: Alonso de Argüello
text: Alonso de Argüello (? - Zaragoza, 1429), conoixiu comunment como El Castellano, fue un relichioso d'a orden de Sant Francisco, 
  confesor de l'infant Ferrando I d'Aragón, 
  succesivament bispe d'a Diocesi de Leyón, 
  d'a Diocesi de Palencia 
  y d'a Diocesi de Sigüenza 
  y arcebispe de l'Archidiocesi de Zaragoza.
  
  Apasionau de montar a caballo, os torneus y a caza. Confesor d'o rei Alifonso V, en 1419, ye nombrau canciller d'o reino d'Aragón y arcebispe de Zaragoza, dispertando poca simpatía entre los aragoneses por o suyo orichen castellano.
  
  Clamau ta las cortz de Teruel de 1428, s'i presentó con una companya d'ombres armaus, lo qual desagradó a lo rei Alifonso V.
  
  Fue feito preso lo 4 de febrero 1429 por o rei Alifonso V chunto con otros notables, como Pero Cerdán, Miguel d'el Spital, Pelegrín de Jassa, acusau d'alteracions en a ciudat de Zaragoza y disapareixió en circumstancias misteriosas.
  
  Refirmando l'actuación d'o rei, o Romance de l'Arcebispe de Zaragoza tiene por protagonista a Alonso de Argüello.
  
  O día 27 de noviembre d'ixe anyo se comunicó la muerte a lo capítol.
  
  Seguntes bells autors, fue recluso, eixecutau y sepoltau en secreto en o convento de Nuestra Senyora d'o Carmen por orden d'Alifonso V d'Aragón por os suyos tractos secretos con o rei Chuan II de Castiella y o suyo condestable Alvaro de Luna, en deservicio d'o monarca aragonés .
  
  Seguntes otros autors, fue la reina María qui ordenó la muerte d'iste confesor suyo en o palacio de l'Alchafaría por haber-le faltau a o respecto en ausencia d'o rei. Se diz tamién que s'arrulló dimpués o suyo cuerpo a o río Ebro.
  
  Cortz d'Aragón
  Apareixe nombrau en o resumen d'as actas d'as Cortz de Maella de 1423, hue perdidas, feito por Cheronimo de Blancas:
  
  Referencias 
  
  Franciscanos
  Bispes de Leyón
  Bispes de Palencia
  Bispes de Sigüenza
  Arcebispes de Zaragoza
  Confesors reyals
  1429 (muertes)